Марко Ганчев
Революцията и децата й

chitanka.info

Имаше и нещо ново.

Видях наистина как

Революцията изяжда децата си,

но видях и нещо повече —

в какъв ред ги изяжда.

Най-напред тези,

които имаха чувство за хумор.

Те, разбира се,

не се смееха постоянно,

а само когато бе смешно.

Но този белег беше достатъчен

за фаталния избор:

уплашила се е Революцията,

че ще се надсмеят и над нея,

когато от Революция

се превърне във Реставрация.

И ги изяде.

На останалите им замръзнаха усмивките

и Революцията престана да ги изяжда.

2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.